OzLabs/hebrew-wiki-articles huggingface dataset:
איתן ליס

איתן ליס (21 ביולי 1945 – יוני 2022) היה ראש מועצה אזורית גולן השני, מ-1979 עד שנת 1988, בתקופה שבה נחקק חוק רמת הגולן. ממייסדי מושב רמות.

==ביוגרפיה==
נולד בקבוצת דגניה א'. למד בתיכון בית ירח והיה שחיין בקבוצת הפועל דגניה א'.

ב-1971 היה בגרעין המייסד של מושב רמות שבמורדות רמת הגולן, בואכה הכנרת, ומילא בו תפקידים מרכזיים כרכז משק וגזבר. הקים את "מדר"ג: מפעלי דרום הגולן" – גוף שאיגד את התעשייה באזור דרום רמת הגולן (שהיה מסופח אז למועצה אזורית עמק הירדן). פעל להקמת רשות מוניציפלית עצמאית ליישובי רמת הגולן. כשזו הוקמה ב-1979, נבחר לסגנו של ראש המועצה משה גורליק. כשלושה חודשים לאחר מכן התפטר גורליק מהתפקיד, וליס נבחר על ידי חברי המועצה לעמוד בראשות המועצה. כיהן גם כיו"ר חבר המנהלים של אתר החרמון.
יחד עם סמי בר לב, הקים את בית הספר האזורי "נופי גולן" בקצרין. היה פעיל בתנועת גוש אמונים. כיהן בתפקיד עד 1988.

==חיים אישיים==
היה נשוי לרותי, שניהלה בעבר את מתנ"ס רמת הגולן ואת מתנ"ס מבואות החרמון, ולהם ארבעה ילדים.

==קישורים חיצוניים==
* [https://www.shishibagolan.co.il/כך-קמה-המועצה-האזורית-גולן/ כך קמה המועצה האזורית גולן] אתר "שישי בגולן"
==הערות שוליים==

קטגוריה:ראשי מועצה אזורית גולן
קטגוריה:מייסדי מושבים
קטגוריה:מייסדי התנחלויות
קטגוריה:דגניה א': אישים
קטגוריה:בוגרי תיכון בית ירח
קטגוריה:דירקטורים ישראלים
קטגוריה:ישראלים שנולדו ב-1945
קטגוריה:ישראלים שנפטרו ב-2022
קטגוריה:אנשי המושב
עונת 2019/2020 בליגה האדריאטית

עונת 2019/2020 ב הייתה העונה ה-19 של תחרות לקבוצות כדורסל. תחרויות התקיימו ב-2 חטיבות. בחטיבה הראשונה (עליונה) השתתפו קבוצות מהמדינות הבאות: סרביה - 4 קבוצות, סלובניה - 3 קבוצות, קרואטיה - 2 קבוצות, בוסניה והרצגובינה - קבוצה בודדת, מונטנגרו - 2 קבוצות.

המשחק הראשון התקיים ב-4 באוקטובר 2019. בעקבות מגפת הקורונה הוחלט לעצור את התחרות ב-22 במרץ 2020. ב-27 במאי הוחלט לא לחדש את התחרות. סוכם שלא ייקבע מנצחת התחרות ואף קבוצה לא תרד לחטיבה השנייה.

בתחרות השתתפו 12 קבוצות. בסיום העונה הקודמת פטרול אולימפיה מסלובניה ירדה לחטיבה השנייה של הליגה. במקומה עלתה בת ארצה קופר פרימורסקה.

התחרות הייתה מתוכננת לעונה הסדירה (22 סיבובים) ושלב הפיינל פור במתכונת של משחקי בית ומשחקי חוץ עד ל-2 ניצחונות בשלב חצי הגמר ועד ל-3 ניצחונות בשלב הגמר.

==טבלת הליגה בסיום 21 סיבובים==
{| class="wikitable" style="text-align:right"
|-
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-
| 1|| פרטיזן בלגרד || 21 || 17 || 4 || 1754 || 1538 || 216 || 38
|-
| 2|| בודוצ'נוסט פודגוריצה || 21 || 15 || 6 || 1713 || 1517 || 196 || 36
|-
| 3|| הכוכב האדום בלגרד || 21 || 14 || 7 || 1758 || 1562 ||196 || 35
|-
| 4|| צדביטה אולימפיה || 21 || 13 || 8 || 1766 || 1716 || 50 || 34
|-
| 5|| מורנר בר || 21 || 13 || 8 || 1774 || 1754 ||20 || 34
|-
| 6|| קופר פרימורסקה || 21 || 12 || 9 || 1640 || 1687 || 47 - || 33
|-
|7|| FMP בלגרד || 21 || 10 || 11 || 1767 || 1729 ||38 || 31
|-
| 8|| איגוקאה|| 21 || 7 || 14 || 1670 || 1779 ||109 - || 28
|-
| 9|| ציבונה זאגרב|| 21 || 7 || 14 || 1606 || 1734 ||128 - || 28
|-
|10|| זאדאר|| 21 || 6 || 15 || 1655 || 1769 ||114 - || 27
|-
| 11|| מגה לקס|| 21 || 6 || 15 || 1693 || 1832 ||139 - || 27
|-
|12|| קרקה נובו מסטו || 21 || 6 || 15 || 1496 || 1675 ||179 - || 27
|}

==פיינל פור==
בוטל בעקבות הפסקת התחרות כתוצאה ממגפת הקורונה.

==קישורים חיצוניים==
* [https://www.eurobasket.com/ABA-League/basketball-1_2019-2020.aspx נתוני העונה מאתר יורובסקט]

קטגוריה:תחרויות כדורסל ב-2020
קטגוריה:תחרויות כדורסל ב-2019
קטגוריה:עונות בליגה האדריאטית
קטגוריה:אירועי ספורט שהושפעו ממגפת הקורונה
פוטבול דגלים

פוטבול דגלים הוא גרסה של פוטבול אמריקאי שבו, במקום להפיל שחקנים לקרקע, על קבוצת ההגנה להסיר דגל או דגלים ממנשא הדגלים הנלבש על כל שחקן בצורת חגורה ("הסרת דגל"), ובמקביל שחקן אחד רץ עם הכדור עד לשטח הקיצוני של המגרש בכדי לסיים דאון . לספורט יש קהל חובבני חזק וכמה תחרויות לאומיות ובינלאומיות מדי שנה בחסות אגודות שונות.

בפוטבול דגלים המגע מוגבל בין שחקנים. הגוף המנהל הבינלאומי של הספורט הוא הפדרציה הבינלאומית לכדורגל אמריקאי (IFAF). בשנת 2022 נבחר פוטבול דגלים כאחד מהענפים החדשים שיתווספו לאולימפיאדת לוס אנג'לס (2028).
==קישורים חיצוניים==

קטגוריה:משחקי כדור
קטגוריה:פוטבול
קטגוריה:ספורט אולימפי
ז'יאן (כדורגלן)

ז'יאן דוס סנטוס מרטינס (בפורטוגזית: Gian dos Santos Martins; נולד ב-2 באפריל 1993 בפורטו אלגרה שבברזיל) הוא כדורגלן ברזילאי המשחק בעמדת הקשר האחורי בקבוצת עירוני קריית שמונה.

== קריירת מועדונים ==
ז'יאן גדל במחלקת הנוער של גרמיו אספורטיבו ברזיל. הוא החל את הקריירה המקצוענית שלו בקבוצת סנחואננסה מהליגה הפורטוגלית השלישית, בהמשך שיחק באוניאו דה מדיירה ובפאסוס די פריירה במסגרת ליגת העל הפורטוגלית והליגה הפורטוגלית השנייה.

ב-6 במרץ 2019 חתם ז'יאן בטראז מליגת העל הקזחית. הוא ערך 31 הופעות ליגה במדי המועדון.

ב-27 בינואר 2020 חתם ז'יאן באוקז'טפס מליגת העל הקזחית עד לתום עונת . הוא ערך 19 הופעות ליגה במועדון, בהן הבקיע שער אחד.

ב-12 במרץ 2021 חתם ז'יאן באטיראו מליגת העל הקזחית. הוא ערך 24 הופעות ליגה במדי המועדון, בהן הבקיע שני שערים.

ב-21 בינואר 2022 חתם ז'יאן בקיז'ילאר מליגת העל הקזחית.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:פורטו אלגרה: כדורגלנים
קטגוריה:כדורגלני אוניאו דה מדיירה
קטגוריה:כדורגלני פאסוס די פריירה
קטגוריה:כדורגלני אוקז'טפס
קטגוריה:כדורגלני אטיראו
קטגוריה:כדורגלני קיזילז'אר
קטגוריה:כדורגלני עירוני קריית שמונה
קטגוריה:כדורגלנים זרים בישראל
קטגוריה:ספורטאים ברזילאים בפורטוגל
קטגוריה:ספורטאים ברזילאים בקזחסטן
קטגוריה:ספורטאים ברזילאים בישראל
קטגוריה:ברזילאים שנולדו ב-1993
סילביו סנטוס

סניור אברבנאל (12 בדצמבר 1930 - 17 באוגוסט 2024)<ref></ref> מוכר בשם סילביו סנטוס, היה יזם ברזילאי, איל מדיה ומנחה טלוויזיה. היה הבעלים של אחזקות הכוללות את SBT, רשת הטלוויזיה השנייה בגודלה בארץ. הוא גם הסלבריטי היחיד במדינה ברשימת המיליארדרים של מגזין פורבס.<ref name="forbes.com">[https://www.forbes.com/sites/andersonantunes/2013/02/19/meet-tv-star-silvio-santos-brazils-first-ever-celebrity-billionaire/ Meet TV Star Silvio Santos, Brazil's First Ever Celebrity Billionaire]</ref>
== ביוגרפיה ==
אברבנאל הוא בנם של מהגרים יהודים ספרדים ילידי האימפריה העות'מאנית. אביו, אלברטו, נולד בסלוניקה (היום יוון) ב-1897, ואימו, רבקה קארו, נולדה בסמירנה (היום טורקיה) ב-1907. שניהם מתו בריו דה ז'ניירו (ב-1976 וב-1989 בהתאמה) והם קבורים זה לצד זה בבית הקברות היהודי של קאג'ו בעיר ריו דה ז'ניירו.<ref name=":0"></ref> מהצד אביו, סילביו סנטוס הוא צאצא של יצחק אברבנאל.<ref></ref>
סילביו סנטוס בתוכנית הטלוויזיה "אליפות ברזיל ראשונה של זמרים חדשים", 1972. הארכיון הלאומי של ברזיל.
אברבנאל עבד ברחובות ריו דה ז'ניירו כמוכר בגיל 14. במהלך התקופה הזו, הוא הוזמן לעבוד בתחנת רדיו, אבל מכיוון שהוא הרוויח יותר כסף כמוכר, הוא עזב את העבודה כמגיש רדיו אחרי חודש.<ref name=":0" /> לאחר מכן הוא עבר לסאו פאולו ואחרי שעבד בכל מיני עבודות, כולל הגרלת פרסים, הוא קיבל תפקיד בתוכנית טלוויזיה שהייתה הצלחה. באותו הזמן הוא קנה את החברה ובזמן קצר הרחיב את המותג המוביל של הקבוצה, מה שהייתה ההתחלה של הפיכת סילביו לאחד השמות המובילים בטלוויזיה הברזילאית.<ref></ref>

עם שווי נקי של 3.2 מיליארד דולר, סנטוס היה משלם המיסים היחיד/הטבעי הגדול ביותר בברזיל.<ref>[http://economia.terra.com.br/noticias/noticia.aspx?idNoticia=201303041456_TRR_82053259 'Forbes': Silvio Santos e Edir Macedo entram em lista de bilionários] </ref> בשנת 1976, הוא החל להילחם על הזכויות לרשת טלוויזיה משלו מכיוון שרצה להרחיב את הגרלת הפרסים שלו.<ref name=":1"></ref> ב-1981, הוא סוף סוף השיג אישור להפעיל את מה שיהפוך ל-TVS, בסאו פאולו. ערוץ הטלוויזיה התרחב מהר מאוד והפך למה שמכונה היום "SBT" (פירושו: מערכת הטלוויזיה הברזילאית) מותג שהיה נפוץ ברחבי הארץ עד סוף שנות ה-80 ותחילת שנות ה-90.<ref name=":1" />

סנטוס גם ניסה לפעול בפוליטיקה והתמודד לנשיאות ב-1989. ב-2008 מלאו ל-Grupo Silvio Santos 50 והוא כלל 44 חברות, עם מיזמים שנעו בין חקלאות לבנקים ובתי מלון.

סנטוס גם היה אחראי למתן גישה לתוכניות טלוויזיה בין-לאומיות כמו האח הגדול VIP, גלגל המזל, מצלמה נסתרת, מי רוצה להיות מיליונר?, האם אתה חכם יותר מתלמיד כיתה ו'? ודיל או לא דיל. במקום רק לשדר את התוכניות האלה, שרובן הופיעו בערוצים בתשלום, הוא יצר גרסאות ברזילאיות כדי שאנשים יוכלו לא רק לצפות בתוכניות, אלא גם להשתתף בהן כמתמודדים ולקנות מוצרים של הספונסרים או השקעות אחרות.

המסלול שלו הוביל להשוואות לסר ריצ'רד ברנסון. אחד מהסימנים המסחריים של סנטוס היה לבישת מיקרופון בגודל מלא על החזה שלו, למרות שהוא נטש את המנהג הזה בסוף 2014.

ב-21 באוגוסט 2001, בתו, פטריסיה אברבנאל, נחטפה ושוחררה אחרי שבוע.

סנטוס נפטר ב-17 באוגוסט 2024 אחרי שהיה אושפז מתחילת החודש בבית החולים היהודי אלברט איינשטיין.

==קישורים חיצוניים==

* 

== הערות שוליים ==

קטגוריה:יהודים ברזילאים
קטגוריה:מנחי טלוויזיה ברזילאים
קטגוריה:אנשי עסקים ברזילאים
קטגוריה:ברזילאים שנולדו ב-1930
קטגוריה:ברזילאים שנפטרו ב-2024
איתמר גולדווסר

איתמר גולדווסר (נולד ב-28 במאי 1987) הוא מוזיקאי ועורך קולנוע ישראלי וזוכה פרס האקדמיה הישראלית לטלוויזיה לשנת 2020 עבור עריכת הסדרה הישראלית - "הטבח".

==ביוגרפיה==
גולדווסר נולד וגדל בתל אביב, בנם של יעקב גולדווסר והציירת מירה צדר-גולדווסר. בילדותו, כבן למשפחת אמנים, גולדווסר פיתח אהבה למוזיקה והחל לעסוק בתיפוף החל מגיל צעיר. בשנת 2008 הצטרף כמתופף להרכב הרוק הכבד הישראלי "קאיזן" וכשנה לאחר מכן עבר ללהקת הרוק המצליחה Earlyrise בה הופיע מספר שנים.
את דרכו כעורך בתעשייה החל בשנת 2016 עם תוכנית הטלוויזיה אנשים בהנחיית קורין גדעון ודרור גלוברמן ובהמשך אותה שנה ערך את תוכנית הבישול משחקי השף והסדרה להרוג את הסבתא.
בשנת 2018 ערך ביחד עם אביו את הסרט שרוכים אשר זכה בפרס אופיר לשחקן המשנה הטוב ביותר ובוסס על מערכת היחסים שבין אביו ינקול, ואחיו של איתמר ובנו של ינקול, אורי. בשנת 2019 ערך את סדרתו הקומית של אילן פלד הנוכלות ובשנת 2020 ערך את סדרת הדרמה הישראלית שעת נעילה שהועמדה לפרס האקדמיה הישראלית לטלוויזיה בתחום העריכה ובאותה השנה ערך גם את הסדרה הטבח עבורה זכה בטקס פרסי האקדמיה לטלוויזיה לשנת 2020 בקטגוריית עריכת תמונה בסדרה עלילתית. בשנת 2021 ערך עבור Yes את הסדרה "בני אור".
מאז 2020, גולדווסר עורך את הסדרה הקומית המצליחה צומת מילר ולקראת סוף שנת 2022 ערך עבור תאגיד השידור הישראלי את הסדרה "קרתגו" אשר עלתה לשידור בדצמבר 2022.

==קישורים חיצוניים==

* 

==הערות שוליים==

קטגוריה:במאי קולנוע ישראלים
קטגוריה:עורכי קולנוע ישראלים
קטגוריה:ישראלים שנולדו ב-1987
מריה גרינשטט (חליפיטקו)

מריה גרינשטט (חליפיטקו) (באנגלית: ; ספטמבר 1918 – 13 בספטמבר 2004), חסידת אומות העולם ילידת אוקראינה, שהצילה יהודים במלחמת העולם השנייה ונפטרה בישראל.

== פעילות בתקופת השואה להצלת יהודים ==
מריה גרינשטט (חליפיטקו) הייתה אלמנה אוקראינית צעירה שהתגוררה עם אמה אנטונינה דובז'נסקיה ובנה התינוק ליאוניד בעיר נובוהרד-וולינסקי במחוז ז'יטומיר. במהלך הכיבוש הגרמני, לאחר שעות העבודה, נהגה לצאת אל הכפרים הסמוכים בכדי להחליף מוצרים תמורת אוכל. מריה סייעה ליהודים לברוח מן הגטו. היא התקינה פרצה בגדר כדי שיהודים יוכלו לברוח בלילה מהגטו, וכן דאגה לסדר לנמלטים מקומות מסתור<ref name=":1" />. באוקטובר 1942 לאחר חיסול הגטו ב, במהלך אחת מנסיעותיה, כשהייתה במרחק של מעל 50 ק"מ מביתה, פגשה מריה את האחיות היהודיות סוניה, ריטה וג'ניה והציעה ל-3 האחיות מקום מסתור בביתן. מריה פגשה חייל יהודי סובייטי בשם אברהם גרינשטט שנמלט מהשבי הגרמני, וגם אותו דאגה להסתיר לסירוגין בעליית הגג ובמרתף הבית יחד עם 3 האחיות. חודש לאחר מכן הצטרפו למחבוא 2 החייטים האחים קיליקייבסקי שברחו מהגטו.<ref name=":0"></ref>

בעזרת ידיד שהיה חבר במחתרת, הצליחה מריה להבריח את 3 הגברים ליחידת פרטיזנים ביער. 3 האחיות נשארו בביתה של מריה עד לשחרור האזור על ידי הצבא האדום ב-3 בינואר 1944. גרינשטט, שהיה חייל בצבא האדום, הצטרף למחתרת הפרטיזנית ולחם עד לכניעת גרמניה.<ref name=":0" /><ref name=":1"></ref>

== לאחר המלחמה ==
בקיץ 1945 חזר אברהם גרינשטט לנובוהרד-וולינסקי ונשא את מריה לאישה. בשנת 1996 עלה הזוג לישראל, והתגוררו באשדוד.<ref name=":0" />

== הכרה והנצחה ==
בהצהרה שמסרו ליד ושם בנותיו של יצחק קיליקייבסקי, שהוסתר על ידי מריה, העידו הבנות על כך שאביהן נהג לספר להן שבזמן מלחמת העולם השנייה מריה הצילה אותו מהוצאה להורג על ידי הנאצים.<ref>ארכיון יד ושם, תיק חסידת אומות העולם מס' M.31.2/7364</ref>

ב-14 במאי 1997 הכיר יד ושם במריה ובאמה אנטונינה דובז'נסקיה כחסידות אומות העולם. הטקס התקיים ביד ושם ושמן נחקק בקיר הכבוד בגן חסידי אומות העולם ביד ושם בירושלים. מריה נפטרה ב-2004 ונקברה בבית העלמין החדש באשקלון. סיפורה של מריה נחקר במסגרת מיזם "חסד אחרון" (מיזם משותף ל"יד ושם" ושירות הביטחון הכללי שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב).

== הערות שוליים ==

קטגוריה:ילידות 1918
קטגוריה:חסידי אומות העולם שהוכרו במבצע חסד אחרון
קטגוריה:אוקראינים חסידי אומות העולם
קטגוריה:אוקראיניות חסידות אומות העולם
קטגוריה:נפטרות ב-2004
Queen of Me

Queen of Me (בעברית: המלכה שלי) הוא אלבום האולפן השישי של הזמרת-יוצרת הקנדית שאניה טוויין. האלבום ייצא לאור ב-3 בפברואר 2023, על ידי חברת התקליטים ריפבליק רקורדס, מה שהופך את זה לראשון שלה שלא יצא עם חברת התקליטים הקודמת שלה מזה 29 שנים, מרקורי נאשוויל.<ref></ref><ref></ref><ref></ref><ref></ref><ref></ref>

זהו אלבומה הראשון של טוויין מאז Now (2017).

== רקע והכרזה ==
טוויין הוציאה סרט תיעודי ששודר בנטפליקס, הנקרא Not Just a Girl, אשר תיעד את הקריירה שלה עד לאותה התקופה בה יצא, וכן תיעד חלק מההקלטות לאלבום האולפן השישי שלה. הרצועות שהושמעו בקדימון של הסרט התיעודי הן: "Inhale/Exhale Air" ו-"Queen of Me".<ref></ref><ref></ref>

== סינגלים ==
ב-23 בספטמבר 2022, יצא לאור הסינגל המוביל "Wking Up Dreaming", והושמע בבוכרה עולמית ב-BBC Radio 2.<ref></ref><ref></ref>

ב-28 באוקטובר 2022, יצא לאור הסינגל השיווקי "Last Day of Summer".<ref name="LDoS"></ref>

ב-5 בינואר 2023, יצא לאור הסינגל השני "".<ref></ref>

== סיבוב הופעות ==
טוויין הכריזה שעל מנת לקדם את אלבומה, היא תצא לסיבוב ההופעות הנקרא "Queen of Me Tour", שצפוי להתחיל ב-28 באפריל 2023 בספוקיין ויסתיים ב-14 בנובמבר 2023 בוונקובר, הכולל 76 תאריכים בסך הכול.<ref name="LDoS"/>

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Queen of Me
!אזור
!תאריך יציאה
!פורמט
!חברת תקליטים
!מקור
|-
!rowspan="2" |כלל העולם
|3 בפברואר 2023
|הורדה דיגיטלית • הזרמת מוזיקה • תקליטור • תקליט • קלטת שמע • מארז תקליטורים
|אפיק
|style="text-align:center;"|<ref>Release formats for Queen of Me on December 8, 2022:
* 
* 
* 
* 
* 
* </ref>
|}

==קישורים חיצוניים==

==הערות שוליים==

קטגוריה:אלבומי 2023
קטגוריה:אלבומי שאניה טוויין
קטגוריה:אלבומים באנגלית
קטגוריה:אלבומי חברת ריפבליק רקורדס
טרל תומאס

טרל מונדאסיה תומאס (באנגלית: Terell Mondasia Thomas; נולד ב-18 באוקטובר 1995) הוא כדורגלן סנט לוסי המשחק בעמדת הבלם.

==קריירת מועדונים==
נולד בריינהאם שנמצאת בפאתי לונדון. תומאס התחיל את הקריירה שלו במחלקת הנוער של ארסנל ובגיל 14 הצטרף לזו של צ'רלטון את'לטיק. בקיץ חתם לשנתיים בקבוצה הבוגרת, אולם ב-31 באוגוסט הושאל לווקינג מהנשיונל ליג לחודש אחד ובאותו יום ערך את הופעת הבכורה שלו בקבוצה בניצחון 0-2 נגד וולינג יונייטד. בסיום התקופה הוחלט להשאירו בקבוצה עד ינואר . ב-20 באוקטובר הושאל בשנית לווקינג עד לינואר, ובינואר הוארכה תקופת השאלתו עד לסיום העונה. ב-14 בפברואר הבקיע את שער הבכורה שלו בקריירה בניצחון 1-2 נגד סוליהול מור.

ב-16 ביוני 2017 חתם בוויגאן את'לטיק מהליגה האנגלית הראשונה. ב-5 באוגוסט ערך את הופעת הבכורה שלו בקבוצה בניצחון 0-1 נגד מילטון קיינס דונס. ב-29 בדצמבר חזר לליגה הלאומית כאשר הושאל ל-28 יום לסוטון יונייטד, בסיומן הושאל עד לסיום העונה.

ב-16 ביולי 2018 חתם בוימבלדון מהליגה הראשונה. ב-4 בספטמבר ערל את הופעת הבכורה שלו בקבוצה במסגרת גביע הפוטבול ליג.

ב-12 באוגוסט 2021 חתם בקרו אלכסנדרה. ב-24 במרץ הושאל לרדינג עד לסיום העונה.

ב-7 בספטמבר 2022 תומאס חזר לצ'רלטון את'לטיק.

==קריירה בינלאומית==
ביוני זומן לראשונה לסגל נבחרת סנט לוסיה. ב-9 ביוני ערך את הופעת הבכורה שלו בנבחרת בניצחון 0-1 נגד .

==קישורים חיצוניים==

קטגוריה:כדורגלנים אנגלים
קטגוריה:כדורגלנים סנט לוסים
קטגוריה:בלמי כדורגל אנגלים
קטגוריה:בלמי כדורגל סנט לוסים
קטגוריה:לונדון: כדורגלנים
קטגוריה:כדורגלני צ'רלטון את'לטיק
קטגוריה:כדורגלני ויגאן את'לטיק
קטגוריה:כדורגלני קרו אלכסנדרה
קטגוריה:כדורגלני רדינג
קטגוריה:סנט לוסים שנולדו ב-1995
קטגוריה:אנגלים שנולדו ב-1995
גאיוס סיליוס

גאיוס סיליוס (Gaius Silius; בערך 13 – 48 לספירה) היה סנטור רומי, אשר מונה כקונסול המיועד לשנת 49, אך הוצא להורג על ידי הקיסר קלאודיוס בשל הרומן שלו עם הקיסרית ולריה מסלינה.

== ביוגרפיה ==
בנו של הקונסול גאיוס סיליוס, סיליוס תואר על ידי המקורות העתיקים כאדם אינטליגנטי, אצילי ומושך.<ref>Smith, pg. 823</ref> הוא התחתן עם בת האצולה יוניה סילאנה , ונבחר לסנאט זמן קצר לפני שנת 47. במהלך השנה הזו הוא דרש בסנאט את אכיפת ה- "Lex Cincia" , האוסר קבלת כסף או מתנות תמורת שירותים משפטיים, בניסיון להפיל את אויבו, פובליוס סויליוס רופוס , שהעמיד לדין רבים מלקוחותיו של סיליוס.<ref>Tacitus, Annals, [https://penelope.uchicago.edu/Thayer/E/Roman/Texts/Tacitus/Annals/11A*.html#5 XI:5-6]</ref> הסנאט קיבל הצעה זו, אך לפני שניתן היה להגיש הצעה רשמית בפני העם, אלה שנועדו להעמיד לדין על פי חוק זה, בהם סויליוס רופוס, פנו לקלאודיוס בבקשה לתקן את החוק על ידי קביעת שכר טרחה מקסימלי שניתן לגבות.<ref>Tacitus, Annals, [https://penelope.uchicago.edu/Thayer/E/Roman/Texts/Tacitus/Annals/11A*.html#7 XI:7]</ref> לאחר מכן מונה סיליוס לקונסול בשנת 48 (ככל הנראה לשנה שלאחר מכן).

הקיסרית ולריה מסלינה וסיליוס הפכו למאהבים. מסלינה אילצה אותו להתגרש מאשתו כדי להתחתן איתה, ביצע ביגמיה והתחתן בפני עדים, בזמן שהקיסר קלאודיוס שהה באוסטיה. סיליוס היה חשוך ילדים ורצה לאמץ את בריטניקוס.<ref>Anthony A. Barrett, Agrippina: Mother of Nero, (2002), pg. 104</ref> טיבריוס קלאודיוס נרקיסוס חשף את נישואיהם המדומים ואת המזימה להרוג את קלאודיוס.<ref>Smith, pg. 824</ref> הקיסר הורה על הוצאתם להורג בשנת 48.

אשתו לשעבר, ממנה התגרש בשנת 47, ג'וניה סילאנה, הייתה חברה של אגריפינה הצעירה והשתיים הפכו מאוחר יותר ליריבות מרות. ככל הנראה בגלל תחבולותיה של אגריפינה, היא הוגלתה ומאוחר יותר מתה בטרנטום בשנת 59.

==קישורים חיצוניים==

==הערות שוליים==

קטגוריה:רומאים בתקופת הקיסרות
קטגוריה:נפטרים ב-48
מועצת השרים של גרמניה המזרחית

מועצת השרים של גרמניה המזרחית (בגרמנית: ) הייתה הקבינט והרשות המבצעת של גרמניה המזרחית מאוקטובר 1949 ועד לאיחוד גרמניה מחדש ב-3 באוקטובר 1990. על פי חוקת גרמניה המזרחית, מועצת השרים הוגדרה רשמית כממשלת המדינה. עם זאת, אותה חוקה אישרה רשמית כי מפלגת האיחוד הסוציאליסטי (SED), מפלגת השלטון, היא הגוף המרכזי בממשלה. מכאן שבמשך רוב שנות קיומה, מועצת השרים לא הייתה הסמכות העליונה במדינה, אלא הופקדה על יישום מדיניות המפלגה בפועל. בפרט, השרים היו כפופים למזכיר הוועד המרכזי. הוקמה במקור כגוף של 18 חברים, עד 1989 כללה המועצה 44 חברים.

בראש המועצה עומד יושב ראש (Vorsitzender), אשר נהגו לכנותו "ראש ממשלה" במקורות שאינם גרמניים. רשמית, ראש הממשלה כיהן בתפקיד המדיני הבכיר ביותר במדינה. למרות זאת, אף ממזכיר כללי ראשון של המפלגה מעולם לא כיהן במקביל כראש ממשלה. בית הפרלמנט הפרוסי לשעבר (Preußischer Landtag) שימש כמקום מושבה של המועצה מ-1950 עד 1953. מ-1961 עד 1990 היו משרדי המועצה ממוקמים בבית העירייה הישן לשעבר של ברלין בכתובת מספר 47 Klosterstraße.
==ראשי הממשלה==
* אוטו גרוטווהל (12 באוקטובר 1949 – 21 בספטמבר 1964)
* וילי שטוף (21 בספטמבר 1964 – 3 באוקטובר 1973)
* הורסט סינדרמן (3 באוקטובר 1973 – 29 באוקטובר 1976) 
* וילי שטוף (29 באוקטובר 1976 – 13 בנובמבר 1989)
* הנס מודרוב (13 בנובמבר 1989 – 12 באפריל 1990)
* לותאר דה מוזייר (12 באפריל – 2 באוקטובר 1990)

==קישורים חיצוניים==

* 

*
מ
Consideration

Consideration הוא שיר של הזמרת הברבדית ריהאנה מתוך אלבום האולפן השמיני שלה, Anti. השיר נכתב על ידי סיזה, שמשתתפת בשיר, יחד עם ריהאנה ומפיק השיר טיירן דונלדסון. הוא יצא לאור ב-8 בדצמבר 2017 כסינגל שיווקי מתוך האלבום.

==רקע והקלטה==
השיר נועד במקור להיכלל באלבום הבכורה של סיזה, Ctrl, שיצא ב-2017, בשם "LouAnne Johnson", על שם דמותה של מישל פייפר בסרט "סיכון מחושב" מ-1995.<ref></ref> סיזה הצהירה שהשיר מזכיר לה את הסרט "במעורב עם היודל מ"הרוע שבפנים" מ-2010.<ref></ref> סיזה הוזמנה למפגש כתיבה על ידי ריהאנה, אך בסופו של דבר לא הצליחה לכתוב עבורה מוזיקה חדשה. אולם, במאמץ להרשים את פארל ויליאמס, ביצעה את "Consideration", שריהאנה ביקשה מאוחר יותר לקבל עבור Anti, והשיר נכלל בסופו של דבר באלבומה של ריהאנה.<ref name=":0"></ref>

==הצלחה מסחרית==
לאחר צאתו של Anti, השיר התברג במצעד הסינגלים הצרפתי במקום ה-63, ובמצעד הסינגלים השוודי במקום ה-72. לאחר ההופעה בטקס פרסי המוזיקה הבריטית, השיר התברג במצעד הסינגלים הבריטי במקום ה-68, ובמצעד ה-R&B הבריטי במקום ה-18. ב-4 באוקטובר 2019, השיר זכה בתואר הכסף מטעם איגוד תעשיית ההקלטות הבריטי, עבור מכירות של 200,000 עותקים.<ref></ref> לאחר צאת רמיקסי הדאנס שלו, השיר נכנס למצעד שירי הדאנס קלאב של בילבורד, ובשיאו הגיע למקום הראשון. הוא הפך לשירה ה-33 של ריהאנה שהגיע להישג זה, ובכך הרחיבה ריהאנה את שיאה כאמנית עם מספר השירים השני בגודלו שהגיעו לצמרת המצעד, לאחר מדונה (עם 50 שירים). ריהאנה אף הפכה לאמן הראשון שהכניס שמונה שירים למקום הראשון מתוך אלבום בודד במצעד זה, ושברה את השיא בו החזיקה קייטי פרי, שהכניסה שבעה שירים מ-Teenage Dream למקום הראשון בין השנים 2010-2012.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! הממלכה המאוחדת (BPI)
| כסף
| 200,000
|-
! ארצות הברית (RIAA)
| פלטינה
| 1,000,000
|}

==קישורים חיצוניים==

==הערות שוליים==

קטגוריה:שירי 2016
קטגוריה:שירי ריהאנה
קטגוריה:שירי סיזה
קטגוריה:שירים באנגלית
קטגוריה:שירים שנכתבו על ידי ריהאנה
קטגוריה:שירי כסף בממלכה המאוחדת
קטגוריה:שירי פלטינה בארצות הברית
ליזל ווילהוז

ליזל ריידל ווילהוז (בגרמנית: Lisel Riedel Willhaus) הייתה פושעת מלחמה נאצית במלחמת העולם השנייה והייתה אשתו של קצין האס אס גוסטב ווילהוז ומפקד מחנה הריכוז ינובסקה.

==ביוגרפיה==
נולדה בחבל הסאר שבדרום מערב גרמניה למשפחה קתולית, בתו של מנהל עבודה בכיר בתעשיית הברזל שבחבל הסאר והייתה לבלרית במקצועה.

==עדויות ופשעי מלחמה==
לפי עדויות הייתה נוהגת לירות באסירי מחנות ריכוז לשם ספורט ממרפסת ביתה כשאלה היו מובאים לבצע עבודות בקרבת ביתה.

==לאחר המלחמה==
למרות ההיסטוריה שלה מימי המלחמה ואחרי המלחמה, החוקרים והתובעים הן מבעלות הברית והן ממערב גרמניה לא הצליחו להעמיד לדין את ווילהאוז. מאחר שמקומה במנגנון ההרג הנאצי לא היה רשמי, ולא היה תיעוד בזמן המלחמה לחיזוק העדויות כנגדה. אף על פי שהייתה בזירת הפשע וביצעה רצח המוני בפומבי, היא לא נשאה באחריות משפטית.

התובעים הגרמנים ציינו כי מספר גדול של אנשים העידו נגד ווילהאוז. לא כולם היו ניצולים יהודים, שזיכרונותיהם ועדויותיהם נחשבו פחות מהימנים על ידי בתי משפט גרמניים רבים; ואכן, חלק מאלה שהעידו נגדה היו הקולגות לשעבר של בעלה לאס אס. כל אלה שהעידו, כמו גם התובעים שהעלו את הסיפורים, היו המומים מהתנהגותה של רעייתו של המפקד,. אולם, מסיבות שלא ברורות, היא שוחררה. כמו רבים שלא החזיקו בתפקיד רשמי.

בתום משפט למברג שבו הועמדו לדין בין היתר פושעי מחנה ינובסקה, קבע ראש צוות השופטים כי:

==ראו גם==
*נשים בשורות הנאצים
*ינובסקה
*גטו לבוב

==לקריאה נוספת==
* 
* 

==הערות שוליים==
מריה מאדי

ד"ר מריה קיש מאדי (בהונגרית: Mádi Kiss Mária; 14 במאי 1898 – 4 בדצמבר 1970) הייתה רופאה הונגרייה-אמריקאית, חסידת אומות העולם.

== ביוגרפיה ==
מאדי נולדה וגדלה בבודפשט, הונגריה. התחנכה בלידס, בריטניה והוסמכה כרופאה ב-1922. לאחר מכן, התמחתה ברדיולוגיה. ב-1920 נישאה לאורתופד בשם לאיוש פלשובוקי (Lajos Felsöbuki) ובאותה שנה נולדה להם בת משותפת אחת, הילדה. הזוג התגרש ב-1924.

=== במלחמת העולם השנייה ===
בפברואר 1944, חודש לפני הפלישה הגרמנית להונגריה, מאדי שובצה לעבוד במרפאת חוץ שהופעלה על ידי המוסד ההונגרי לביטוח לאומי (). אחד משני הרופאים של המחלקה גויס לצבא ההונגרי, והיא מונתה לשמש כמחליפתו הזמנית. חודשיים לאחר מכן, הרופאה היהודייה שעבדה איתה הודחה מתפקידה לצמיתות ומאדי נהפכה לרופאה היחידה במרפאה.

בסתיו 1944 החביאה בביתה שבבודפשט את חברתה היהודייה איירין לאקוש, ואת האחיין שלה אלפרד שהיה בן 7, והשניים שהו בדירתה עד לסוף מלחמת העולם השנייה. תחילה הוחבאו על ידי מאדי בחדר השירותים ובשלב מאוחר יותר מאחורי מסתור שבנתה מאחורי מראה גדולה. בסיום המלחמה התאחדו השניים עם אביו של אלפרד שגורש למחנה עבודה אך שרד את המלחמה. האם נספתה באושוויץ.

=== לאחר המלחמה ===
מאדי שרדה את המלחמה, היגרה לארצות הברית בשנת 1946 והתאחדה עם משפחתה. למרות הסמכתה היא נדרשה להיבחן בבחינות הרישוי האמריקניות מחדש ובחרה לעבוד כפסיכיאטרית. היא נפטרה ביוסטון, טקסס ב-1970, בגיל 72.

== היומנים ==
בשנת 1939 נישאה הבת הילדה לגאולוג אמריקאי שעבד ברומניה. הזוג היגר לארצות הברית ב-1941 והתיישב בלואיזיאנה, כשמאדי תכננה להצטרף אליהם בשלב מאוחר יותר. כשארה״ב הצטרפה למלחמה, ניתק הקשר בין השתיים. מאדי החליטה לכתוב יומנים שמתארים את שגרת חייה בבודפשט בימי המלחמה כתכתובת חד-צדדית ביניהן.

עם הכיבוש הנאצי של הונגריה, המשיכה לתעד מאדי את שהתחרש בבודפשט באותם ימים – ההפצצות האוויריות, המחסור הכבד ומנגנוני התעמולה. מרגע שהתוודעה לרדיפה המתמשכת של היהודים החליטה שהיומנים יהפכו למסמך עדות וכתבה רבות על ההגבלות, האלימות והגירושים. לתיעוד היא הוסיפה תמונות, גזירי מידע וקטעי עיתונות שאספה. בשנים שלאחר המלחמה נוספו ליומנים גם הערות בכתב ידה.

מאדי לא חשפה את סיפור ההצלה והיומנים הוסתרו. בסוף שנות ה-80 נוצר קשר בין אלפרד לאקוש, הילד שהצילה מאדי, לבין המשפחה וכך הם התגלו.<ref></ref><ref name=":0"></ref> ב-2013, 16 היומנים נתרמו למוזיאון ארצות הברית לזכר השואה, וכיום הם מוצגים בו בשלמותם. היומנים נחשבים למסמך נדיר ביחס לתיעודים כתובים אחרים מתקופת השואה, מפני שנכתבו על ידי אישה שאינה יהודייה ובאנגלית רהוטה.<ref name=":0" />

== הכרה והנצחה ==
בשנת 2015, הכיר יד ושם במריה מאדי כחסידת אומות העולם על מעשה ההצלה של בני משפחת לאקוש. שמה נחקק בקיר הכבוד בגן חסידי אומות העולם.<ref>על פי תיק חסידי אומות עולם, יד ושם, מספר M.31.2/13059</ref>

== קישורים חיצוניים ==
* 
* [https://perspectives.ushmm.org/item/diary-of-maria-madi ”יומניה של מריה מאדי“], באתר מוזיאון ארצות הברית לזכר השואה
* 

== הערות שוליים ==

קטגוריה:הונגרים חסידי אומות העולם
קטגוריה:מצילים בשואה: הונגריה
קטגוריה:הונגריות שנולדו ב-1898
קטגוריה:נפטרות ב-1970
יחסי ליטא–ליכטנשטיין

יחסי ליטא–ליכטנשטיין הם היחסים הדיפלומטיים הרשמיים שבין רפובליקת ליטא לבין נסיכות ליכטנשטיין.

== היסטוריה ==
וילהלם, דוכס אוראך, שמועצת ליטא שקלה להכריז עליו כמלך ליטא, התגורר בטירת ליכטנשטיין. מכתבו של האפיפיור בנדיקטוס החמישה עשר המברך את וילהלם על הפיכתו למלך ליטא עדיין שמור בטירת ליכטנשטיין. היחסים בין ליטא לליכטנשטיין כוננו ב-27 במרץ 2001. שתי המדינות חברות באו"ם, במועצת אירופה ובארגונים בינלאומיים אחרים.

== יחסים כלכליים ==
בשנת 2020 מחזור הסחר בין ליטא לליכטנשטיין הסתכם ב-730.1 אלף אירו, וליכטנשטיין הייתה שותפת הסחר ה-141 של ליטא במונחים של נפח סחר. היצוא הסתכם ב-635.2 אלף אירו; ליכטנשטיין היא שותפת הייצוא ה-140 בגודלה במונחים של נפח סחר. היבוא הסתכם ב-94.4 אלף אירו; ליכטנשטיין היא שותפת היבוא ה-113 במונחים של נפח סחר. המוצרים המיובאים ביותר הם: מכונות ומכשירים חשמליים וחלקיהם (77%), כימיקלים אנאורגניים (16%), מכשירים אופטיים, צילום, קולנועיים (2%), מתכות בסיסיות (2%), מוצרים כימיים שונים (1%) וחומרי דפוס (1%). ליכטנשטיין נמצאת במקום ה-25 במונחים של השקעות זרות ישירות בליטא וההשקעות מסתכמות ב-75.87 מיליון אירו.

== נציגויות דיפלומטיות ==
* ליטא מיוצגת בליכטנשטיין באמצעות שגרירותה בווינה, אוסטריה, ובנוסף מחזיקה קונסוליית כבוד בטריזן.
* ליכטנשטיין מיוצגת בליטא באמצעות שגרירות שווייץ בריגה.

== קישורים חיצוניים ==

== הערות שוליים ==
יחסי הולנד–קרואטיה

יחסי הולנד–קרואטיה הם יחסי החוץ בין קרואטיה להולנד.

== סקירה כללית ==
שתי המדינות כוננו יחסים דיפלומטיים ב-23 באפריל 1992. שתי המדינות חברות מלאות באיחוד האירופי ובנאט"ו. הולנד הצטרפה לאיחוד האירופי כמדינה חברה מייסדת, וקרואטיה הצטרפה לאיחוד האירופי ב-2013. בשנת 2022 ציינו שתי המדינות 30 שנה לכינון היחסים הדיפלומטיים ביניהן.

== נציגויות דיפלומטיות ==

* קרואטיה מחזיקה בהולנד שגרירות בהאג.
* הולנד מחזיקה בקרואטיה שגרירות בזאגרב ו-3 קונסוליות כבוד בדוברובניק, אופטיה וספליט.
<gallery class="center">
קובץ:Surinamestraat 11, Den Haag.jpg|שגרירות קרואטיה בהאג
קובץ:Embassies of Finland, Ireland and Poland in Zagreb.jpg|שגרירות הולנד בזאגרב
</gallery>

== הערות שוליים ==
סבסטיאן בורנאוו

סבסטיאן בורנאוו (בהולנדית: Sebastiaan Bornauw; נולד ב-22 במרץ 1999 בוומל שבבלגיה) הוא כדורגלן בלגי המשחק בעמדת הבלם בקבוצת וולפסבורג מהבונדסליגה ובנבחרת בלגיה.

== קריירת מועדונים ==
בורנאוו גדל במחלקת הנוער של אנדרלכט. ב-28 ביולי 2018 ערך את הופעת הבכורה שלו בקבוצה הבוגרת של המועדון, בניצחון 4-1 על קורטרייק במסגרת המחזור הראשון בליגת העל הבלגית לעונת . ב-27 בדצמבר הבקיע את שער הבכורה שלו בנבחרת, בניצחון 3-0 על בוורן במסגרת המחזור ה-21 בליגה. הוא ערך 24 הופעות ליגה במועדון, בהן הבקיע שער אחד.

ב-6 באוגוסט 2019 חתם בורנאוו על חוזה לחמש שנים בפ.צ. קלן מהבונדסליגה. ב-23 באוגוסט ערך את הופעת הבכורה שלו במועדון, בהפסד 3-1 לבורוסיה דורטמונד במסגרת המחזור השני בליגה לעונת 2019/2020. ב-20 באוקטובר הבקיע את שער הבכורה שלו במועדון, בניצחון 3-0 על פאדרבורן 07 במסגרת המחזור השמיני בליגה. הוא שיחק במועדון במשך שתי עונות, בהן ערך 52 הופעות ליגה והבקיע שבעה שערים.

ב-16 ביולי 2021 חתם בורנאוו על חוזה לחמש שנים בוולפסבורג מהבונדסליגה.

== קריירה בינלאומית ==
ב-8 באוקטובר 2020 ערך בורנאוו את הופעת הבכורה שלו בנבחרת בלגיה, בתיקו 1-1 נגד נבחרת חוף השנהב במשחק ידידות.

== קישורים חיצוניים ==

== הערות שוליים ==

קטגוריה:כדורגלנים בלגים
קטגוריה:בלמי כדורגל בלגים
קטגוריה:כדורגלני אנדרלכט
קטגוריה:כדורגלני פ.צ. קלן
קטגוריה:כדורגלני וולפסבורג
קטגוריה:כדורגלני נבחרת בלגיה
קטגוריה:בלגים שנולדו ב-1999
שמורת אלונה

שְׁמוּרַת אלונה היא שמורת טבע ברמות מנשה.

==תיאור השמורה==
השמורה משתרעת בגבעות המערביות של רמות מנשה, בין נחל דליה ונחל תנינים. היא נמצאת בסמוך לשמורת הר חורשן ולשמורת בוריקה. שטח השמורה 7979.65 דונם.

בשמורה עוברות שתי דרכים, דרך ג'יפים מסומנת אדום, 4357, ודרך מסומנת ירוק, 4365.

בשמורה יער של אלון התבור, אלון מצוי ואלה ארץ-ישראלית. כמו כן השמורה עשירה בפריחה עונתית.

בשולי השמורה מצוי מערכת נקבות ופירים שהוליכו מים לקיסריה. מערכת זו מתחילה ככל הנראה באזור עין צברים שבמזרח השמורה. קטע מהמערכת, מחוץ לגבולות השמורה, נחפר ונפתח לקהל בתשלום בקרבת המושבים אביאל ועמיקם.

==היסטוריה==
השמורה משתרעת על חלק מהשטח של יער אלונה, שבעבר נודע כיער בוריקה. היער היה שטח אש של צה"ל ולכן לא הוכרז כשמורת טבע וסבל מכריתה רבה ורעיה בלתי מבוקרת של צאן. באמצע שנות ה-80 הוחלט על הקמת "פארק אלונה" על שטח של 19,000 דונם ובמסגרת זאת נפרצו דרכים בשטח. תוכנית לפארק אלונה הופקדה להתנגדויות הציבור בשנת 2011 ואושרה בשנת 2012. ההכרזה הרשמית על השמורה הייתה ב-11 בנובמבר 2019. השמורה מקיפה רק את חלק מהשטח של פארק אלונה, מכיוון שחלק מהשטחים הוחרגו מהשמורה כדי שינוהלו על ידי הקרן הקיימת.

==קישורים חיצוניים==
* [http://www.inature.info/wiki/שמורת_אלונה שמורת אלונה], אתר "טבע ונופים בישראל"

==הערות שוליים==

קטגוריה:רמות מנשה
קטגוריה:הכרמל: שמורות טבע
קטגוריה:מועצה אזורית אלונה
Flo

Flo היא להקת בנות בריטית המורכבת מהזמרות טלה קווארסמה, ג'ורג'ה דאגלס ורנה דאונר. הלהקה הוקמה בשנת 2019 והוחתמה על חוזה הקלטות עם חברת התקליטים איילנד רקורדס. הלהקה הוציאה את סינגל הבכורה שלה, "Cardboard Box", שזכה לפופולריות ברשתות החברתיות. הסינגל נכלל במיני-אלבום הראשון שלה, The Lead (2022). הצלחת המיני-אלבום הובילה את הלהקה לזכות בפרס המוזיקה הבריטית לשנת 2023, והפכה ללהקת הבנות הראשונה שזוכה בפרס.<ref></ref>

== חברות הלהקה==

* סטלה קווארסמה (באנגלית: Stella Quaresma) נולדה בקינגסטון שבאנגליה. כשהייתה בת חודש עברה עם הוריה למוזמביק. שבה לאנגליה בגיל חמש ולמדה בבית הספר לתיאטרון ע"ש סילביה יאנג, שם הכירה את חברתה ללהקה, רנה דאונר.<ref></ref>. היא האזינה לאמנים מוזיקליים אפריקאים ואמה הכירה לה את אטה ג'יימס ואמנים בריטיים כמו איימי ויינהאוס. לפני שהצטרפה ללהקה, עבדה כמלצרית.<ref name="Up Next"></ref>
* ג'ורג'ה דאגלס (באנגלית: Jorja Douglas) נולדה במזרח גרמניה, בגיל שמונה חודשים עברה עם הוריה להרטפורדשייר שבאנגליה.<ref name="dorkmagazine"></ref> היא גדלה והאזינה למוזיקת R&B שהשמיעה לה אמה.<ref name="Up Next" /> היא בתו של האצן לשעבר סטפי דאגלס, ובשנת 2017, התחרתה וזכתה בעונה השנייה של המשודר ב-CBBC.<ref></ref><ref></ref> לפני שהצטרפה ללהקה, עבדה במשרד רואי חשבון.<ref name="Up Next" />
* רנה דאונר (באנגלית: Renée Downer) נולדה וגדלה בצפון לונדון. היא למדה בבית הספר לתיאטרון סילביה יאנג, שם פגשה את חברת הלהקה סטלה קווארסמה. היא גדלה והאזינה למוזיקת R&B, האוס וגוספל כנסייתי. לפני שהייתה בלהקה, היא עבדה ב-H&M.<ref name="Up Next" />

== קריירה ==
FLO הוקמה בשנת 2019.<ref name="thelineofbestfit"></ref> קווארסמה ודאונר הכירו זו את זו לאחר שנפגשו בלימודים בבית הספר לתיאטרון יאנג סילביה וגילו את דאגלס מסרטוני השירה שלה בעמוד האינסטגרם שלה.<ref name="Up Next" /> ב-24 במרץ 2022, הוציאו את סינגל הבכורה שלהן, "Cardboard Box", אשר הופק על ידי מפיק התקליטים הבריטי MNEK, בהוצאת חברת התקליטים איילנד רקורדס.<ref></ref><ref></ref><ref name=":0"></ref><ref name=":1"></ref> לאחר כחודש, יצאה לאור גרסה אקוסטית של הסינגל.<ref></ref> ביולי 2022, הוציאו את הסינגל השני שלהן "Immature" הכולל וידאו הקליפ הנלווה אליו.<ref name=":2"></ref><ref name=":3"></ref> ב-8 ביולי 2022, הוציאו את מיני-אלבום הבכורה שלהן, The Lead.<ref></ref> לאחר מכן, הוציאו את הסינגל, "Summertime".<ref></ref> בהמשך, הפוצה גרסה מורחבת למיני-אלבום שלהן The Lead בספטמבר 2022, לצד סינגל נוסף הנקרא, "Not My Job".<ref></ref>

ב-6 באוקטובר 2022, הופיעה הלהקה בתוכנית אירוח ; הופעת בכורתן בטלוויזיה. לאחר מכן, עשו את הופעת בכורתן בטלוויזיה בממלכה המאוחדת בתוכנית האירוח, Later... with Jools Holland.

ב-8 בדצמבר 2022, הפכה ללהקת הבנות הראשונה שזכתה בפרס המוזיקה הבריטית לשנת 2023.<ref name="BRS"></ref> ב-16 בדצמבר הוציאה את הסינגל "Losing You".

== דיסקוגרפיה ==
===אלבומי אולפן===
* 2024: Access All Areas

=== מיני-אלבומים ===
* 2022: The Lead
* 2023: 

==הופעות==
=== סיבובי הופעות ===
* 2023: FLO Live<ref></ref>

== קישורים חיצוניים ==

* 

==הערות שוליים==

קטגוריה:להקות שהוקמו בשנת 2021
קטגוריה:אמני איילנד רקורדס
קטגוריה:להקות בנות אנגליות
קטגוריה:להקות פופ בריטיות
עונת 2020/2021 בליגה האדריאטית

עונת 2020/2021 ב הייתה העונה ה-20 של תחרות הכדורסל הבין-לאומית. התחרויות התקיימו ב-2 חטיבות. בחטיבה העליונה השתתפו קבוצות מסרביה (5 קבוצות), קרואטיה וסלובניה (3 כל אחת), מונטנגרו (2) ובוסניה והרצגובינה (1), בסך הכל 14 קבוצות.

המשחק הראשון התקיים ב-2 באוקטובר 2020 והתחרות הסתיימה ב-28 במאי 2021.

התחרות כללה עונה סדירה (26 סיבובים), ושלב הפיינל פור במתכונת של משחקי בית וחוץ. משחקי חצי הגמר נערכו עד ל-2 ניצחונות. משחקי הגמר התקיימו עד 3 ניצחונות.

בגלל מגפת הקורונה העונה הקודמת הופסקה ולא הגיע לסיום. לכן הוחלט שאף קבוצה לא תרד ליגה ומחטיבה השנייה יעלו קבוצות שזכו במקומות 1–2 בהתאם למצב בו משחקי הליגה הופסקו. בהתאם לכך לליגה התווספו בוראץ צ'אצ'אק מסרביה וק.ק. ספליט מקרואטיה.

העונה הסתיימה בזכייה של הכוכב האדום בלגרד מסרביה, בפעם החמישית בתולדות המועדון.

במהלך העונה נקלעה קופר פרימורסקה למשבר כלכלי ולא יכלה להשתתף בתחרות. בהתאם לכך היא הפסיקה את פעילותה, וקבוצות שהיו צריכות לשחק מולה זכו בניצחון טכני. ק.ק. ספליט מקרואטיה שיחקה במשחקי מבחן, ניצחה ונותרה בליגה.

==טבלת הליגה==
{| class="wikitable" style="text-align:right"
|-
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|- style="background:#dfd;"
| 1|| הכוכב האדום בלגרד || 26 || 23 || 3 || 2064 || 1694 ||370 || 49
|- style="background: #ddffdd"
| 2|| בודוצ'נוסט פודגוריצה || 26 || 22 || 4 || 2056 || 1811 || 245 || 48
|- style="background: #ddffdd"
| 3|| מורנר בר || 26 || 19 || 7 || 2066 || 1890 ||176 || 45
|- style="background: #ddffdd"
| 4|| איגוקאה|| 26 || 19 || 7 || 1973 || 1846 ||127 || 45
|-
| 5|| צדביטה אולימפיה || 26 || 18 || 8 || 2116 || 1947 || 169 || 44
|-
| 6|| מגה לקס|| 26 || 14 || 12 || 1996 || 1955 ||41 || 40
|-
| 7|| פרטיזן בלגרד || 26 || 13 || 13 || 2003 || 1903 || 100 || 39
|-
|8|| FMP בלגרד || 26 || 11 || 15 || 2049 || 2135 ||86- || 37
|-
| 9|| ציבונה זאגרב|| 26 || 9 || 17 || 1897 || 1998 ||101- || 36
|-
|10|| ק.ק. זאדאר|| 26 || 9 || 17 || 1804 || 1923 ||119- || 35
|-
|11|| בוראץ צ'אצ'אק|| 26 || 8 || 18 || 1919 || 1978 ||59- || 34
|-
|12|| קרקה נובו מסטו || 26 || 8 || 18 || 1748 || 1938 ||190- || 34
|- bgcolor="#FFcccc"
|13|| ק.ק. ספליט || 26 || 8 || 18 || 1816 || 1969 ||153- || 34
|- bgcolor="#FFBBBB"
|14|| קופר פרימורסקה || 26 || 0 || 26 || 0 || 520 ||520- || 0
|}

==פיינל פור==
משחקי חצי הגמר נערכו עד ל-3 ניצחונות. משחקי הגמר נערכו עד ל-5 ניצחונות.

==קישורים חיצוניים==
* [https://www.eurobasket.com/ABA-League/basketball-1_2020-2021.aspx נתוני העונה מאתר יורובסקט]

קטגוריה:תחרויות כדורסל ב-2020
קטגוריה:תחרויות כדורסל ב-2021
קטגוריה:עונות בליגה האדריאטית
עונת 2021/2022 בליגה האדריאטית

עונת 2021/2022 ב הייתה העונה ה-21 של תחרות לקבוצות כדורסל. תחרויות התקיימו ב-2 חטיבות. בחטיבה הראשונה (עליונה) השתתפו קבוצות מהמדינות הבאות: סרביה - 5 קבוצות, קרואטיה - 3 קבוצות, סלובניה - 2 קבוצות, בוסניה והרצגובינה - קבוצה בודדת, מונטנגרו - 3 קבוצות.

המשחק הראשון התקיים ב-24 בספטמבר 2021 ותחרות הסתיימה ב-6 ביוני 2022. בתחרות השתתפו 14 קבוצות.

התחרות כללה העונה הסדירה (26 סיבובים) ושלב הפיינל פור במתכונת של משחקי בית ומשחקי חוץ. משחקי חצי הגמר נערכו עד ל-2 ניצחונות. משחקי הגמר התקיימו עד 3 ניצחונות. הקבוצות שסיימו את עונה במקומות 1-2 עלו ישירות למשחקי חצי הגמר. בין הקבוצות שסיימו את עונה במקומות 3-6 נערכו משחקי עלי הלחצי הגמר.

בהתאם לתוצאות העונה הקודמת לחטיבה הראשונה עלתה קבוצת סטודנטסקי סנטאר ממונטנגרו.

העונה הסתיימה בניצחון של הכוכב האדום בלגרד מסרביה, בפעם השישית בתולדות המועדון.

בסיום העונה קבוצת קרקה נובו מסטו ירדה ליגה. מכיוון שלפי תקנון הליגה לא יותר מ-5 קבוצות מאותה מדינה יכלו לשחק בחטיבה העליונה, בוראץ צ'אצ'אק שיחקה משחקי מבחן עם קבוצה סרבית שניצחה בחטיבה השנייה, ניצחה אותה ונותרה בחטיבה העליונה.
==טבלת הליגה==
{| class="wikitable" style="text-align:right"
|-
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|- style="background: #ddffdd"
| 1|| הכוכב האדום בלגרד || 26 || 24 || 2 || 2140 || 1819 ||321 || 50
|- style="background: #ddffdd"
| 2|| פרטיזן בלגרד || 26 || 22 || 4 || 2178 || 1840 || 338 || 48
|- style="background: #ddffdd"
| 3|| בודוצ'נוסט פודגוריצה || 26 || 19 || 7 || 2102 || 1902 || 200 || 45
|-
| 4|| צדביטה אולימפיה || 26 || 18 || 8 || 2205 || 2056 || 149 || 44
|- style="background: #ddffdd"
| 5|| איגוקאה|| 26 || 15 || 11 || 2053 || 1959 || 94 || 41
|-
| 6|| FMP בלגרד || 26 || 14 || 11 || 2121 || 2097 || 24 || 40
|-
| 7|| סטודנטסקי סנטאר || 26 || 12 || 14 || 2107 || 2212 || 105- || 38
|-
| 8|| ציבונה זאגרב|| 26 || 11 || 15 || 2014 || 2005 || 9 || 37
|-
| 9|| מורנר בר || 26 || 10 || 16 || 1986 || 2056 ||70- || 36
|-
| 10|| מגה לקס|| 26 || 10 || 16 || 2043 || 2101 ||58- || 36
|- bgcolor="#FFcccc"
|11|| בוראץ צ'אצ'אק|| 26 || 9 || 17 || 1962 || 2098 || 136- || 35
|-
|12|| ק.ק. זאדאר|| 26 || 8 || 18 || 1899 || 2046 ||147- || 34
|-
|13|| ק.ק. ספליט || 26 || 6 || 20 || 1848 || 2102 ||254- || 32
|- bgcolor="#FFBBBB"
|14|| קרקה נובו מסטו || 26 || 4 || 22 || 1813 || 2178 ||365- || 30
|}

==פלייאוף==
משחקי חצי הגמר נערכו עד ל-3 ניצחונות. משחקי הגמר נערכו עד ל-5 ניצחונות.

==קישורים חיצוניים==
* [https://www.eurobasket.com/ABA-League/basketball-1_2021-2022.aspx נתוני העונה מאתר יורובסקט]

קטגוריה:תחרויות כדורסל ב-2022
קטגוריה:תחרויות כדורסל ב-2021
קטגוריה:עונות בליגה האדריאטית
יחסי פינלנד–קרואטיה

ראש ממשלת פינלנד, [[סאנה מרין, נפגש עם ראש ממשלת קרואטיה אנדריי פלנקוביץ' בשנת 2022]]
יחסי פינלנד–קרואטיה הם יחסי החוץ בין פינלנד לקרואטיה.

== היסטוריה ==
פינלנד הכירה בקרואטיה ב-2 ביולי 1941, אולם ניתקה את היחסים הדיפלומטיים עימה ב-20 בספטמבר 1944. פינלנד הכירה מחדש בקרואטיה ב-17 בינואר 1992, ושתי המדינות כוננו מחדש את היחסים הדיפלומטיים ב-19 בפברואר 1992. שתי המדינות חברות מלאות באיחוד האירופי. פינלנד הצטרפה לאיחוד האירופי ב-1995, וקרואטיה הצטרפה לאיחוד האירופי ב-2013. ביולי 2022, קרואטיה אישרה במלואה את בקשת החברות של פינלנד לנאט"ו . <ref></ref>

== נציגויות דיפלומטיות ==
* קרואטיה מחזיקה בפינלנד שגרירות בהלסינקי.
* פינלנד מחזיקה בקרואטיה שגרירות בזאגרב ו-3 קונסוליות כבוד ברייקה, ספליט וזאגרב.

== קישורים חיצוניים ==

== הערות שוליים ==
עזורה

הלוח בכניסה למסעדה עם מילות השיר "במסעדה אצל עזורה" של יוסי בנאי
עזורה היא מסעדה הנמצאת ברחוב האשכול 4 בירושלים, בתוך שוק מחנה יהודה. המסעדה - שמתמחה בתבשילים כורדיים, עיראקיים וטורקיים, נפתחה בתחילת שנות ה-50 של המאה ה-20 על ידי עזרא שרפלר, ונחשבת עד היום לאחת המסעדות הבולטות בעיר. למסעדה סניף במתחם גן החשמל בתל אביב.

==אודות==
שרפלר נולד בעיר דיארבקיר שבדרום-מזרח אנטוליה בשנת 1933. לאחר עלייתו ארצה בשנת 1949, וכשהוא בן 17, חבר שרפלר לרחמים בן יוסף, והשניים הקימו את מסעדת "רחמו" בשוק מחנה יהודה. מספר שנים לאחר מכן, שרפלר החליט לעזוב את המסעדה ועם ברכתו של בן יוסף, פתח את מסעדת עזורה בשכונת ממילא. בשנות ה-60, ואחרי שנחתם הסכם ג'נטלמני בין שרפלר לבין בן יוסף, הועברה המסעדה מממילא ונפתחה מחדש כדוכן בשוק.

בימיה הראשונים של המסעדה הוגש מספר מנות מצומצם, ובעיקר אורז ושעועית, חומוס ומג'דרה. היה זה בתקופה ששרפלר עבד לבדו במסעדה, כששימש טבח, מלצר ומנהל בו זמנית. בהמשך הצטרפו אליו בניו, ותפריט המסעדה התרחב לקובה ותבשילי בשר. בשנת 1981, לאחר שזזה מספר פעמים, עברה המסעדה למיקומה הנוכחי בשוק העיראקי במחנה יהודה. באותה תקופה החלו לפקוד את המסעדה פוליטיקאים ואמנים, דוגמת חיים גורי, צחי הנגבי, ישראל כ"ץ, משה נסים, שאנן סטריט וגדעון עזרא.

בשנת 2009, עם עליית הפופולריות של שוק מחנה יהודה, התרחבה גם המסעדה על מספר מבנים קטנים ברחוב. שעת הסגירה המוקדמת (סביב 14:00 בצהריים), שהייתה מקובלת בעבר, השתנתה, והמסעדה החלה לעבוד עד שעות הערב המוקדמות. שש שנים לאחר מכן נחנך הסניף הראשון של המסעדה בתל אביב, שמנוהל על ידי בניו של שרפלר. 

בספר השירה "כשאמא שלי הייתה מלכה" של יוסי בנאי, שיצא לאור ב-1996, מופיע השיר "במסעדה אצל עזורה", שמתאר את חוויותיו של בנאי כאורח במסעדה. מילות השיר מופיעות על לוח מתכת ברחבה החיצונית של המסעדה.

==קישורים חיצוניים==

* 

==הערות שוליים==

קטגוריה:ירושלים: בתי קפה ומסעדות
קטגוריה:מחנה יהודה
מרים שתל

מרים שתל (12 בדצמבר 1903, אמסטרדם - 27 בנובמבר 2006, באר שבע) הייתה ביולוגית, ציירת ומלחינת יצירות מקהלה<ref></ref> הולנדית-ישראלית.<ref></ref>

== ראשית חייה וחינוכה ==
שתל נולדה בשם מריאן שיפרה "ג'אני" פינקהוף (Marianne Schifra "Jannie" Pinkhof). היא הייתה אחותה של קלרה אשר-פינקהוף, לימים סופרת מצליחה שכתבה ספרי ילדים. בשנת 1929 קיבלה דוקטורט בביולוגיה מאוניברסיטת אמסטרדם.<ref></ref> בגרמניה בשנות ה-30 ניסתה לתווך בסכסוך ציוני בין פנחס רוזנבליט לתנועת הנוער בראשות הנרייטה סאלד.<ref>Hecht, D. J. Religiöse Zionistinnen. Die Europäische Misrachi-Frauenorganisation 1929-1939. (German). Aschkenas: Zeitschrift für Geschichte und Kultur der Juden, [s. l.], v. 29, n. 1, p. 211–234, 2019. DOI 10.1515/asch-2019-0014. Disponível em: https://search.ebscohost.com/login.aspx?direct=true&db=edb&AN=137031061&site=eds-live&scope=site. Acesso em: 15 jul. 2022.</ref>

שתל, ניצולת השואה,<ref></ref> עלתה לישראל ב-1948, וכעבור כשנה התיישבה בבאר שבע.<ref name="yakir"></ref> היא אימצה השם הפרטי העברי מרים. ב-1951 הצטרפה למקהלה בה השתתפה עד 1985.<ref name="yakir" /> משנת 1956 החלה להלחין למקהלה ומשנת 1968 גם ציירה.<ref name="yakir" /> שתל למדה קומפוזיציה אצל חיים אלכסנדר, פאול בן-חיים וארתור גידרון.<ref name=":1"></ref>

== חייה ומורשתה ==
בשנת 1930 נישאה שתל לד"ר איזידור "איס" (יצחק) שפנגנטל, אף הוא מאמסטרדם, ולהם נולדו שבעה ילדים. יצחק היה רופא בבאר שבע ועברת את שם משפחתם לשתל. בשנת 1988 קיבלה שתל את פרס יקירת העיר באר שבע, בין היתר על תמיכתה בבעלה במתן טיפול רפואי בתנאים קשים.<ref name="yakir" /> התכתבותה עם פאול בן-חיים נשמרת בספרייה הלאומית.<ref></ref>

== קומפוזיציות ==
החיבורים הווקאליים של שתל כוללים:
* אל הר גאווה (מותאם למקהלה מעורבת מאת מ. לושיג)
* הד<ref name=":1" />
* אל ארצי (מקהלת נשים)<ref name=":1" />
* ארבע בלדות (קול וגיטרה)<ref></ref>
* הד (מקהלת נשים)<ref name=":1" />
* אני קורא לך (השבעתי אתכן; מקהלת נשים א-קפלה)<ref></ref>
* קינה (מקהלת נשים וכינור)<ref name=":1" />
* שלום עליכם (מקהלה מעורבת א-קפלה)<ref></ref>
* תפילה<ref name=":1" />
* תהילים ק"ד ד' (ברכי נפשי; מקהלה מעורבת)<ref name=":1" />
* תהילים קל"ג ג' (כטל חרמון)<ref name=":1" />

המוזיקה של שתל יצאה לאור בהוצאת המכון למוסיקה ישראלית.<ref></ref>

== הערות שוליים ==

קטגוריה:ביולוגים הולנדים
קטגוריה:ציירות ישראליות
קטגוריה:מלחינים ישראלים במוזיקה הקלאסית
קטגוריה:מדענים יהודים הולנדים
קטגוריה:אמסטרדם: אישים
קטגוריה:ביולוגיות
קטגוריה:מלחינות יהודיות
קטגוריה:ניצולי השואה
קטגוריה:ישראליות שהגיעו לגיל מאה
קטגוריה:ישראלים שהגיעו לגיל מאה
קטגוריה:יהודיות שהגיעו לגיל מאה
קטגוריה:יהודים שהגיעו לגיל מאה
קטגוריה:ישראליות שנולדו ב-1903
קטגוריה:ישראלים שנולדו ב-1903
קטגוריה:ישראליות שנפטרו ב-2006
קטגוריה:ישראלים שנפטרו ב-2006
אלפרדו אינסלברג

אלפרדו אינסלברג (22 באוקטובר 1936 – 30 בדצמבר 2019) היה מתמטיקאי ומדען מחשב אמריקאי-ישראלי, פרופסור למתמטיקה באוניברסיטאות אחדות, בהן אוניברסיטת בן-גוריון בנגב ואוניברסיטת תל אביב. נודע בעבודתו על קואורדינטות מקבילות לוויזואליזציה רב-ממדית. 

==קורות חיים==
אלפרדו אינסלברג נולד באתונה, בירת יוון, בן לוולנטין ולואיזה אינסלברג. אביו עסק ביבוא ויצוא ונמנה עם מארגני ההעפלה באונייה אגיוס ניקולאוס. אמו נפטרה כשהיה בן 7. במהלך הכיבוש הגרמני של יוון הסתתר עם אחיו הבכור בעיקר בפיראוס, וצויד בתעודת זהות מזויפת שהציגה אותו כנוצרי.

למד במכללת Whittingehame בברייטון שבאנגליה. המשיך ללמוד באוניברסיטת אילינוי באורבנה-שמפיין, שבה קיבל תואר ראשון בהנדסה אווירונאוטית. בשנת 1953 נמנה עם מקימי אגודת הרקטות באוניברסיטה. בשנים 1959–1965 היה עוזר מחקר במעבדה למחשוב ביולוגי של אוניברסיטה זו, ובשנת 1965 קיבל תואר דוקטור למתמטיקה שימושית ופיזיקה, על עבודה שכותרתה "On Classification and Superposition Principles for Nonlinear Operators", בהנחייתם של ריי לנגברטל והיינץ פון פרסטר . 

בשנים 1966–1994 נמנה עם סגל המחקר במרכזים המדעיים של IBM בלוס אנג'לס, בפאלו אלטו וביורקטאון הייטס, שם פיתח מודל מתמטי של האוזן האנושית ואלגוריתמים למניעת התנגשות בפיקוח טיסה. משנת 1969 נמנה עם הסגל האקדמי של המחלקה למדעי המחשב באוניברסיטת קליפורניה בלוס אנג'לס. בשנים 1971–1973 היה מרצה בכיר במחלקה למתמטיקה שימושית של הטכניון. בשנים 1977–1983 היה פרופסור חבר במחלקה למתמטיקה ומדעי המחשב של אוניברסיטת בן-גוריון בנגב. ב-1987 מונה לפרופסור באוניברסיטת דרום קליפורניה. ב-1995 הצטרף לסגל האקדמי של המחלקה למדעי המחשב באוניברסיטת תל אביב. ב-1996 נבחר לעמית בכיר של המרכז למחשוב-על סן דייגו .

בשנת 2009 יצא לאור בהוצאת שפרינגר ספרו " Parallel Coordinates: Visual Multidimensional Geometry".

היה נשוי ואב לחמישה ילדים. בשנותיו האחרונות התגורר ברעננה והיה חבר ברשימתו של סגן ראש העירייה ניר קריסטל למועצת העיר. נפטר ב-30 בדצמבר 2019, והובא לקבורה בבית הקברות כפר נחמן ברעננה.

==קישורים חיצוניים==

* [https://user-1723486.cld.bz/ranana-holocaust-story-of-my-life-01 סיפור חיים – סיפורו של אלפרדו אינסלברג]
<div class="mw-content-ltr">
* [https://web.archive.org/web/20161025050812/http://www.sdsc.edu/~nerona/Inselberg_A3/background_info.html Alfred Inselberg], San Diego Supercomputer Center
* Ben Shneiderman, [https://ieeexplore.ieee.org/stamp/stamp.jsp?tp=&arnumber=9082278 Tribute to Alfred Inselberg (1936–2019)], IEEE Explore, May/June 2020
* Debra Levey Larson, [https://aerospace.illinois.edu/news/alfred-inselberg-1936-2019-life-full-circle Alfred Inselberg, 1936-2019: A life full circle], The Grainger College of Engineering, University of Illinois, February 17, 2020
</div>

==הערות שוליים==

קטגוריה:ילדים בשואה: יוון
קטגוריה:ישראלים ילידי יוון
קטגוריה:מתמטיקאים יהודים אמריקאים
קטגוריה:מתמטיקאים ישראלים
קטגוריה:בעלי תואר דוקטור מאוניברסיטת אילינוי באורבנה-שמפיין
קטגוריה:סגל אוניברסיטת בן-גוריון בנגב: מדעי המחשב
קטגוריה:סגל אוניברסיטת תל אביב: מתמטיקה ומדעי המחשב
קטגוריה:חברי מועצת העיר רעננה
קטגוריה:אישים הקבורים בבית הקברות כפר נחמן
קטגוריה:ישראלים שנולדו ב-1936
קטגוריה:ישראלים שנפטרו ב-2019
אייוועלט

איי־וועלט (באנגלית: iVelt; בשמה המלא: אידישע וועלט פארומס) היא מערכת פורומים אינטרנטיים מבוססת phpBB המתנהלת בשפת היידיש.

באתר יש מעל 3.4 מיליון תגובות (טוקבק) ויותר מ-48 אלף שרשורים. רשומים בו יותר משלושה עשר אלף משתמשים.

== הקמה ==
הפורום נוסד ב-25 באפריל 2007. תחילה כחלק מאתר האינטרנט הייד פארק. ובהמשך באתר נפרד מבוסס phpBB. עם התבססותו של האתר התפתחה מערכת פורומים בנושאים שונים כמו: היסטוריה, אקטואליה, חדשות תורניות, טכנולוגיה ועוד.

== תוכן ==

אייוועלט מתנהלת בקו חרדי, המזוהה עם חצרות חסידיות אמריקאיות המקורבות לחסידות סאטמר. האתר שולל העלאת "תוכן בלתי הולם" וקבצים "הנוגדים את דרך היהדות" בהתאם לתפיסת עולמה של קבוצת המנהלים, שגם מצנזרת תכנים המביעים תמיכה בציונות או במדינת ישראל.

החדשות ומבזקי החדשות בפורומים הרלוונטיים מתעדכנים על ידי קבוצת ניקים המכונים קנ"א - ק'רעטשמע נ'ייעס א'גנעטור - סוכני ידיעות האתר.

הפורום מחולק לפורומי־משנה - אשכולות לפי קטגוריות מפורטות, למשל:
* עדכונים וחדשות בעולם היהודי ומהעולם בכלל
* דעת הקהל - דיונים על סדר היום ועיסוק בסוגיות עכשוויות בשיח הציבורי
* היימישע קרעטשמע - מאמרים וכתבות מגזין. חלק מהתוכן מופיע מעת לעת במגזין מיוחד בשם "שרייבער" (סופר).

=== מהדורה מודפסת ===
מעת לעת יוצאת מהדורה מודפסת של תכנים מתוך הפורומים.

=== אלבומים ===
האתר מוציא מעת לעת אלבומי מוזיקה ובהם אוספי שירים. נכון ל-2023 יצאו תריסר אלבומים, האחרון שבהם "חזנות וועלט" אוסף של קטעי חזנות ושירים שהלחין יוסף רוזנבלט.

== קישורים חיצוניים ==
* 
* אתר [http://www.ivelt.com/forum/index.php אייוועלט]
* [https://www.ivelt.com/forum/viewtopic.php?f=3&t=54277#p3476727 סקירה כללית]
* [http://www.ivelt.com/forum/viewtopic.php?f=3&t=45951 חדשות היום]
* 
* [https://www.ivelt.com/forum/viewtopic.php?f=1&t=1199 תקנון האתר]
== הערות שוליים ==

קטגוריה:אתרי אינטרנט חרדיים
קטגוריה:יידיש
שמורת טבע אירוס הדור מנרה

שמורת טבע אירוס הדור מנרה היא שמורת טבע ברכס רמים בו גדל אירוס הדור.

==תיאור השמורה==
השמורה נמצאת דרומית לקיבוץ מנרה בין כביש 886 וגבול ישראל–לבנון, ובין מטעי מנרה בצפון לשמורת הר נזר בדרום, על שטח של 683 דונם.

==היסטוריה==
לקראת נסיגת צה"ל מלבנון בשנת 2000 נעשה סקר של גבול ישראל לבנון ונמצא מרבד של אירוס הדור שלא היה מוכר עד אז. חובבי טבע שכנעו את הרשויות שלא להקים על מרבד האירוס ההדור מוצב צבאי ובמקום זאת הוגשה תוכנית לשמורת טבע שאושרה ב-26 בדצמבר 2007. השטח הוכרז כשמורת טבע במרץ 2009

==קישורים חיצוניים==
* [http://www.inature.info/wiki/שמורת_אירוס_מנרה שמורת אירוס מנרה], אתר "טבע ונופים בישראל"

==הערות שוליים==

קטגוריה:רכס רמים
קטגוריה:הרי נפתלי: שמורות טבע